સ્થાનિક મીડિયાના જણાવ્યા અનુસાર પૂર્વ અફઘાનિસ્તાનના નાનગર્હાર વિસ્તારના પાટનગર જલાલાબાદમાં આ વિસ્ફોટ શનિવારે સવારે થયો છે. ભારતના મિનિસ્ટ્રી ઓફ એક્સટર્નલ અફેર્સ દ્વારા ભારતીય અધિકારીઓનો સંપર્ક કરવામાં આવ્યો છે. વિદેશ મંત્રાલય સતત તેમના સંપર્કમાં હોવાનું જણાવવામાં આવ્યું છે. આ ઘટનામાં અનેક લોકો ઘાયલ થયા છે. પ્રાથમિક અહેવાલોમાં મૃત્યુઆંક કેટલો છે તે અંગે હજી સુધી કોઇ વિગતો મળી નથી. આ વિસ્ફોટ અંગે જનરલ શરીફ અમીને જણાવ્યું કે ભારતીય દૂતાવાસ પર હુમલો થવાની શક્યતા અંગે જલાલાબાદ પોલીસે ચેતવણી આપી હતી. ઘાતક બોમ્બ વિસ્ફોટની ઘટનામાં 3થી વધુ નાગરિકોના મોત થયા છે, 16થી વધુ નાગરિકો અને 3 પોલીસ જવાનો ઘાયલ થયા છે.